**ԱՄՓՈՓԱԹԵՐԹ**

**«ՊԵՏՈՒԹՅՈՒՆ-ՄԱՍՆԱՎՈՐ ԳՈՐԾԸՆԿԵՐՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ», «ԳՆՈՒՄՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ», «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՆԵՐԻ ՆԱԽԱԳԾԵՐԻ ՓԱԹԵԹԻՆ ՀԱՎԱՆՈՒԹՅՈՒՆ ՏԱԼՈԻ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

 **ՎԵՐԱԲԵՐՅԱԼ ՇԱՀԱԳՐԳԻՌ ԳԵՐԱՏԵՍՉՈՒԹՅՈՒՆՆԵՐԻ ԴԻՏՈՂՈՒԹՅՈՒՆՆԵՐԻ ՈՒ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |
| --- | --- | --- | --- |
| **Առարկության, առաջարկության հեղինակը¸****Գրության ստացման ամսաթիվը, գրության համարը** | **Առաջարկության բովանդակությունը** | **Եզրակացություն** | **Կատարված փոփոխություններ** |
| **ՀՀ պետական եկամուտների կոմիտե** **26 Փետրվարի 2021** **N 01/3-4/11017-2021** | Առարկություններ և առաջարկություններ չկան: | Ընդունվել է ի գիտություն։ |  |
| **ՀՀ տարածքային կառավարման և ենթակառուցվածքների նախարարություն****01 Մարտի 2021** **N ՍՊ//4725-2021** | Առաջարկություններ և դիտողություններ չկան։ | Ընդունվել է ի գիտություն։ |  |
| **ՀՀ արտակարգ իրավիճակների նախարարություն****01 Մարտի 2021****N 01/01.1/991-2021** | Առաջարկություններ և դիտողություններ չկան։ | Ընդունվել է ի գիտություն։ |  |
| **ՀՀ բարձր տեխնոլոգիական արդյունաբերության նախարարություն****02 Մարտի 2021****N 01/21/1156-2021** | 1. Օրենքի նախագծի 15-րդ հոդվածի 2֊րդ մասը խմբագրել հետևյալ բովանդակությամբ. ՊՄԳ ընթացակարգի և ՊՄԳ պարտավորությունների թույլատրելի սահմանաչափի վերաբերյալ սահմանված կարգավորումներն ընդունվում են Հայաստանի Հանրապետության կառավարության որոշումներով՝ սույն օրենքն ուժի մեջ մտնելուց հետո՝ 180 օրացուցային օրվա ընթացքում:  | Ընդունվել է։ | Կատարվել է համապատասխան փոփոխություն։ |
| 2.Նույն օրենքի նախագծի 14.9 հոդվածի 3-րդ մասում հաշվի առնել բողոքարկման դեպքում պայմանագրի կատարման կասեցման ռիսկերը: Հարկ եմ համարում նաև նշել, որ համաձայն ՀՀ քաղաքացիական դատավարության օրենսգրքի 129-րդ հոդվածի 4-րդ մասի՝ «Գնումների մասին» Հայաստանի Հանրապետության օրենքով նախատեսված գնումների հետ կապված վեճերով չի կարող կիրառվել հայցի ապահովման այնպիսի միջոց, որը կհանգեցնի գնման գործընթացի կամ գնման պայմանագրի կատարման կասեցմանը: | Ընդունվել է։ | Կատարվել է համապատասխան փոփոխություն։ |
| **ՀՀ աշխատանքի և սոցիալական հարցերի նախարարություն****01 Մարտի 2021****ՄԱ/ԱՊ-1/8672-2021** | Առաջարկություններ և դիտողություններ չկան։ | Ընդունվել է ի գիտություն։ |  |
| **ՀՀ կրթության, գիտության, մշակույթի և սպորտի նախարարություն****02 Մարտի 2021****N 01//3875-2021** | Առաջարկություններ և դիտողություններ չկան։ | Ընդունվել է ի գիտություն։ |  |
| **ՀՀ ֆինանսների նախարարություն****02 Մարտի 2021****N 01/25/2971-2021** | 1. ««Պետություն-մասնավոր գործընկերության մասին» ՀՀ օրենքում փոփոխություններ և լրացումներ կատարելու մասին» օրենքի նախագծի (այսուհետ՝ Նախագիծ) 4-րդ հոդվածով առաջարկվում է «Պետություն-մասնավոր գործընկերության մասին» ՀՀ օրենքի (այսուհետ՝ Օրենք) 2-րդ հոդվածի 1-ին մասը լրացնել 6-րդ կետով «27) ծրագրերի զարգացման ֆոնդ` ՊՄԳ ծրագրերի պատրաստման նպատակով ՊՄԳ ընթացակարգի համաձայն ստեղծված դրամագլուխ:», իսկ Նախագծի 7-րդ հոդվածով առաջարկվում է Օրենքը լրացնել 8.1 հոդվածով, որի 2-րդ մասի համաձայն Ծրագրերի զարգացման ֆոնդի աղբյուր կարող են հանդիսանալ՝ պետական կամ համայնքների բյուջեներից տրամադրվող հատկացումները, Հայաստանի Հանրապետության, օտարերկրյա պետությունների և միջազգային կազմակերպությունների կողմից տրամադրվող նվիրատվությունները, հանգանակությունները, դրամաշնորհները և վարկերը, ինչպես նաև հայտատուների կամ մասնավոր գործընկերների կողմից որակավորման հրավերով, առաջարկ ներկայացնելու հրավերով կամ ՊՄԳ պայմանագրով նախատեսված վճարները։ Վերոգրյալի հետ կապված հայտնում ենք, որ Նախագծով հստակեցված չէ ՀՀ պետական բյուջեից հիշյալ ֆոնդի համալրման գործընթացի ինտեգրումը բյուջետային գործընթացին: Ընդ որում ֆոնդի ձևավորման կամ ֆոնդից միջոցների ծախսման որևէ չափանիշներ, մեխանիզմներ ներկայացված չեն (այդ թվում՝ ՊՄԳ ստորաբաժանումը ՊՄԳ քաղաքականությունը մշակող մարմնի և լիազոր մարմնի միջև որոշումների կայացման առումով, մեկ ծրագրի համար օգտագործվելիք գումարների հաշվարկների առումով և այլն):Բացի այդ նկատի ունենալով այն հանգամանքը, որ կարգավորվող հարցերի շրջանակը ընդգրկում է բազմաբովանդակ հարաբերություններ՝ կախված ՊՄԳ ծրագրերի բնույթից և առնչվելու է տարբեր ոլորտային քաղաքականությունների համար պատասխանատու պետական մարմինների գործառույթներին, ուստի ֆոնդի կառավարման և բաշխման լիազորության վերապահումը ՊՄԳ ստորաբաժանմանը գտնում ենք ոչ նպատակահարմար։Միաժամանակ, Նախագծի 7-րդ հոդվածով առաջարկվում է Օրենքը լրացնել 8.1 հոդվածով, որի 3-րդ մասում նշվում է, որ ֆոնդի միջոցները չեն կարող օգտագործվել մասնավոր նախաձեռնությամբ ՊՄԳ ծրագրերի պատրաստման համար: Վերջինս ենթադրում է, որ ֆոնդի միջոցները կարող են օգտագործվել իրավասու մարմնի կողմից պատրաստվող ՊՄԳ ծրագրերի համար: Այդ կապակցությամբ հայտնում ենք, որ իրավասու մարմիններին՝ պահպանման ծախսերի ֆինանսավորման նպատակով, արդեն իսկ յուրաքանչյուր տարվա պետական բյուջեով հատկացվում են միջոցներ, որն անհրաժեշտության դեպքում, վերաբաշխումների ճանապարհով, կարող է օգտագործվել ՊՄԳ ծրագրերի պատրաստման համար:Ելնելով վերոգրյալից առաջարկում ենք Նախագծից հանել ֆոնդի ստեղծման վերաբերյալ դրույթները: | Ընդունվել է։ | Կատարվել է համապատասխան փոփոխություն։ |
|  | 2. Նախագծի 13-րդ հոդվածի 4-րդ կետով սահմանվում է, որ Հայաստանի Հանրապետությունը կամ համայնքը կարող է իր հիմնադրած կազմակերպության միջոցով ունենալ անուղղակի բաժնեմասնակցություն ՊՄԳ ծրագիրն իրականացնող կազմակերպությունում (ինստիտուցիոնալ ՊՄԳ ծրագիր)։Այս դրույթի նախատեսման հետ կապված հայտնում ենք, որ Նախագծի նախորդ տարբերակի քննարկմանը հանգամանորեն նախանշվել են ինստիտուցիոնալ ՊՄԳ գործարքներից ծագող ռիսկերը: Բացի այդ հարկ է ընդգծել նաև, որ Արժույթի միջազգային հիմնադրամին ուղղված Տնտեսական և ֆինանսական քաղաքականությունների վերանայված հուշագրի համաձայն հանձնառու ենք բարելավել ՊՄԳ-ներին առնչվող ֆիսկալ ռիսկերի կառավարումը: Մասնավորապես, հայտարարել ենք մեր մտադրության մասին, որ ...Մենք ձեռնպահ կմնանք ՊՄԳ մասին օրենքում այնպիսի փոփոխություններ կատարելուց, որոնք կառավարությանը կամ որևէ պետական մարմնի թույլ կտան բաժնետիրոջ կարգավիճակով ներդրումներ անել ՊՄԳ-ներում (այսինքն՝ մասնակցել ինստիտուցիոնալ ՊՄԳ-ի կազմի մեջ)…: Միաժամանակ Նախագծի վերոնշյալ կետում սահմանվում է նաև, որ ինստիտուցիոնալ ՊՄԳ ծրագրի իրականացման դեպքում Հայաստանի Հանրապետությունը կամ համայնքը պատասխանատվություն չեն կրում իրենց հիմնադրած կազմակերպության ստանձնած պարտավորությունների համար՝ անկախ տվյալ կազմակերպության կազմակերպաիրավական ձևից։Այս առնչությամբ հայտնում ենք, որ Ծրագրային ընկերության կազմակերպաիրավական ձևից կախված՝ հնարավոր են իրավիճակներ, երբ դրանում բաժնետեր հանդիսացող պետական ընկերությունը համապարտ կամ սուբսիդիար պատասխանատվություն կրի ծրագրային ընկերության պարտավորությունների համար։ Մասնավորապես, Բաժնետիրական ընկերությունների մասին ՀՀ օրենքի 3-րդ հոդվածի համաձայն՝ եթե Ընկերության սնանկության պատճառ է հանդիսանում բաժնետերերի կամ այլ անձանց գործունեությունը/անգործությունը, որոնք ունեն Ընկերությանը կատարման համար պարտադիր ցուցումներ տալու իրավունք կամ Ընկերության գործունեությունն այլ կերպ կանխորոշելու հնարավորություններ, ապա Ընկերությանը պատկանող գույքը չբավարարելու դեպքում այդ բաժնետերերի կամ այլ անձանց վրա կարող է դրվել լրացուցիչ (սուբսիդիար) պատասխանատվություն` Ընկերության պարտավորությունների համար: | Ընդունվել է։ |  |
|  | 3. Միաժամանակ գտնում ենք, որ Նախագծի 14.9 հոդվածով առաջարկվող՝ բողոքարկման համակարգին ներկայացվող կարգավորումները չեն համապատասխանում ՀՀ-ԵՄ Համապարփակ և ընդլայնված գործընկերության համաձայնագրով սահմանված նախապայմաններին, նկատի ունենալով, որ նույն համաձայնագրով նախատեսված է, որ ՊՄԳ գործարքները՝ գնման ընթացակարգերի կազմակերպման մասով, պետք է կարգավորվեն ԱՀԿ պետական գնումների համաձայնագրով սահմանված պայմաններով, որով նախատեսված է ազգային օրենսդրությամբ ունենալ անկախ բողոքարկման համակարգ: |  |  |
| **ՀՀ տնտեսական մրցակցության պաշտպանության պետական հանձնաժողով****03 Մարտի 2021****N /465-2021** | 1. Նախագծի 12-րդ հոդվածով լրացվող Օրենքի 14․5-րդ հոդվածի 5-րդ հոդվածի համաձայն՝ մասնավոր գործընկերոջ ընտրության ընթացակարգում հայտի գնահատման եղանակներն են` 1) որակի և արժեքի վրա հիմնված ընտրություն կամ 2) արժեքի վրա հիմնված ընտրություն։ Նախագծի ուսումնասիրությունից, այնուամենայնիվ, պարզ չէ՝ ինչ չափորոշիչների հիման վրա է իրականացվելու վերոնշյալ եղանակներից որևէ մեկի ընտրության հարցը։
 | Ընդունվել է ի գիտություն։ |  |
| 2․ Նախագծի 12-րդ հոդվածով լրացվող Օրենքի 14․6-րդ հոդվածով սահմանվում է, որ մրցույթի հայտարարություններին և հրավերներին ներկայացվող պահանջները, տեղեկագրում դրանց հրապարակման, դրանցում փոփոխություններ կատարելու և դրանց վերաբերյալ պարզաբանումներ տրամադրելու կարգը սահմանվում է ՊՄԳ ընթացակարգերով։  Հաշվի առնելով, որ հայտարարությունների և հրավերների բովանդակությանը ներկայացվող պահանջները, ինչպես նաև այն հանգամանքը, որ գործող օրենսդրությամբ նշված հարցերի վերաբերյալ իրավակարգավորումները նախատեսված են օրենքի մակարդակով, մասնավորապես «Գնումների մասին» օրենքով և այդ դրույթներով ապահովվում են մրցույթի անցկացման մրցակցային, թափանցիկ և ոչ խտրական անցկացման սկզբունքները, որոնք մրցույթի անցկացման կարգի կարևոր բաղադրատարր են, առաջարկում ենք քննարկման առարկա դարձնել այս հարցերը Օրենքով կարգավորելու անհրաժեշտությունը։ | Ընդունվել է ի գիտություն։ |  |
|  | 3․ Նախագծի հիմնավորման ուսումնասիրությունից պարզ է դառնում, որ ՊՄԳ գործընթացը «Գնումների մասին» օրենքի կարգավորման առարկայից հանվել է՝ հաշվի առնելով գործող օրենսդրությամբ առկա մի շարք կարգավորումների բացակայությունը։ Օրինակ, համաձայն հիմնավորման, «Գնումների մասին» օրենքում հստակ չէ ՊՄԳ գործընթացի համար գնման առարկայի սահմանումը։ Արդյունքում, Նախագծով մի շարք իրավահարաբերությունների կարգավորումներ նախատեսված է ամրագրել Կառավարության որոշմամբ սահմանվող ՊՄԳ ընթացակարգերով, մինչդեռ գործող կարգավորմամբ այդ իրավահարաբերությունները կարգավորված են օրենքով։ Կարծում ենք՝ հավելյալ հիմնավորման կարիք ունի նման իրավահարաբերությունները Կառավարության որոշմամբ կարգավորելու անհրաժեշտությունը։ | Ընդունվել է ի գիտություն։ |  |
| **ՀՀ արդարադատության նախարարություն** | Կարծիք չի ստացվել առ 17/03/2021 |  |  |
| **ՀՀ կենտրոնական բանկ** |  Պաշտոնական գրություն չի ստացվել, սակայն աշխատանքային կարգով ներկայացվել է դիրքորոշում առ այն, որ դիտողություններ և առաջարկություններ չկան։ |  |  |